Բիքսեն Լիզարազյու

Բիշենտե  Լիզարազյու (Լիսարասու), ( , ) (), ազգությամբ բասկ ֆրանսիացի ֆուտբոլիստ, եզրային պաշտպան, հանդես է եկել «Բորդոյում», Աթլետիկ «Բիլբաոյում», «Բավարիայում», Մարսելի «Օլիմպիկում»։  1998 թվականի Ֆուտբոլի աշխարհի առաջնության և 2000 թվականի  Եվրոպայի առաջնության չեմպիոն։ Համարվում է ֆուտբոլի պատմության մեջ  լավագույն եզրային պաշտպաններից մեկը։

Կենսագրություն 
Ծնվել է Բասկերի ֆրանսիական երկրում։ Ծնողները նրան անվանել են Բիշենտե (), սակայն տեղի պետական պաշտոնյան հրաժարվում է նրա փաստաթղթում գրանցել բասկի անուն, և տղային գրանցում են ֆրանսիացու անուն՝ Վենսան   ()։

Հետաքրքրվել է սըրֆինգով, դայվինգով, երաժշտությամբ։  Սերտ հարաբերությունների մեջ է եղել բնապահպանական կազմակերպության հետ։ Ֆուտբոլային կարիերայի ավարտից հետո զբաղվել է բրազիլական ջուջուցուով և 2009 թվականին դարձել է իր տարիքակիցների  Եվրոպայի չեմպիոն։ Աշխատում է ֆրանսիական հեռուստատեսությունում  որպես ֆուտբոլի  մեկնաբան, միաժամանակ վարում է մեկ այլ ֆուտբոլային հաղորդում։ Մի քանի անգամ սպառնալիքներ է ստացել  բասկյան ձախ ծայրահեղական, ազգայնական անջատողականների կազմակերպության՝  ԷՏԱ-ի կողմից։ Դրանից հետո նա սկսեց օգտվել  թիկնապահների ծառայություններից։  Ունի երկու երեխա, տղան՝ Չիմիստան, և աղջիկը՝ Ուխաինան։ Հետագայում Լիզարազյուն բնակություն է հաստատել  Սիբուր քաղաքում։ Նրա ֆուտբոլիստ   ընկերներն են  Զինեդին Զիդանը և Քրիստոֆ Դյուգարին։

Կարիերա 
Ֆրանսիայի հավաքականում իր առաջին խաղն անց է կացրել 1992 թվականի նոյեմբերի 14-ին Փարիզում տեղի ունեցած Ֆրանսիա- Ֆինլանդիա խաղի ժամանակ (2:1)։ Հավաքականում վերջին խաղն անց է կացրել 2004  թվականի հունիսի 25-ին՝ Եվրոպայի առաջնությունում, Հունաստանի դեմ խաղի ժամանակ (0:1)։

Նվաճումներ

«Բավարիա» 
 Գերմանիայի չեմպիոն (1999, 2000, 2001, 2003, 2005, 2006)
 Գերմանիայի գավաթակիր (1998, 2000, 2003, 2005, 2006)
 Չեմպիոնների լիգայի հաղթող  (2001)
 Միջմայրցամաքային գավաթակիր (2001) 
 Գերմանական լիգայի գավաթակիր (1999, 2001) 
Ֆրանսիայի հավաքական
Աշխարհի չեմպիոն (1998)
Եվրոպայի չեմպիոն (2000)
 Կոնֆեդերացիաների գավաթ (2001, 2003)

Ծանոթագրություններ 

Ֆրանսիայի հավաքականի ֆուտբոլիստներ
Ֆուտբոլի աշխարհի չեմպիոններ
Ֆուտբոլի Եվրոպայի չեմպիոններ
Բունդեսլիգայի ֆուտբոլիստներ
Ֆրանսիացի ֆուտբոլիստներ
Ֆուտբոլի պաշտպաններ
Լա Լիգայի ֆուտբոլիստներ
Պատվո լեգեոնի շքանշանի ասպետներ
Օլիմպիկ Մարսելի ֆուտբոլիստներ
Բավարիա Մյունխենի ֆուտբոլիստներ
Աթլետիկ Բիլբաոյի ֆուտբոլիստներ
Բորդոյի ֆուտբոլիստներ
Բասկ ֆուտբոլիստներ